जागरण संवाददाता, भुवनेश्वर। बीजू जनता दल के विधायकों ने शुक्रवार को पेट्रोल एवं डीजल की दर में बढ़ोतरी के खिलाफ विधानसभा में जोरदार हंगामा किया। वहीं, हंगामे के बीच कांग्रेस पार्टी की ओर से राज्य भर के स्कूलों में शिक्षकों की हड़ताल के चलते स्कूलों में ताला, सड़क पर शिक्षकों के उतरने और बदहाल शिक्षा व्यवस्था को लेकर सदन में कार्य स्थगन प्रस्ताव पेश किया। जिसे विधानसभा अध्यक्ष प्रदीप अमात ने स्वीकार कर लिया। इस मुद्दे पर सदन में चर्चा होगी।